पाएं अपने शहर की ताज़ा ख़बरें और फ्री ई-पेपरडाउनलोड करें
ग्रामीण इलाकों में कोरोना के मामले लगातार बढ़ने से अब प्रशासन अलर्ट पर आ गया है। शनिवार को कलेक्टर ने वीडियो कांफ्रेंसिंग के माध्यम से सभी अधिकारियों को कहा कि अगर किसी विवाह समारोह में दूल्हा-दुल्हन सहित 10 से अधिक लोग शामिल हों तो तुरंत एफआईआर दर्ज कराई जाए। गांव में कोरोना के फैलाव को लेकर भास्कर ने सबसे पहले खबर प्रकाशित की। ग्वालियर से आने वाली आरटीपीसीआर जांच रिपोर्ट के विश्लेषण से यह बात लगातार साफ हो रही है कि गांव में कोरोना के केस बढ़ रहे हैं। शुक्रवार को एक बार फिर आरटीपीसीआर जांच रिपोर्ट में 43 केस रिपोर्ट हुए। इनमें से गुना के 4 ही मामले थे। बाकी 39 ग्रामीण इलाकों के रहे।
विवाह की अनुमति के बाद मौके पर भी जाएं : गांव में कोरोना का फैलाव बीते एक हफ्ते में बढ़ा है। इसी दौरान शादियों से प्रतिबंध हटा और दो तीन बड़े मुहूर्त गुजरे। शहर में तो शादियों पर कोविड प्रोटोकॉल सख्ती से लागू हो गया लेकिन गांव में ऐसा नहीं हुआ। वहां तो सामूहिक विवाह सम्मेलन तक हो गए। वहीं अन्य शादियों में भी लगातार भीड़ देखी जा रही है। अब कलेक्टर ने एसडीएम, तहसीलदार और जनपद सीईओ कहा है कि वे रोजाना गांव में भ्रमण करें। इस दौरान पुलिस को भी साथ रखें। वे देखें कि कोविड प्रोटोकॉल का ठीक से पालन हो। अधिकारियों को यह भी कहा गया है कि जिन लोगों ने शादी की अनुमति ली है वहां जाकर देखें कि कहीं 10 से ज्यादा लोग तो शामिल नहीं हो रहे हैं। अगर ऐसा हो तो एफआईआर कराई जाए।
शादी की अनुमति के लिए यह दस्तावेज देने होंगे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn